1999 ம் ஆண்டு புகழ் பெற்ற ஹார்வர்டு பல்கலைக்கழகத்தில் இளங்கலை பட்டப்படிப்பில் சேர்ந்தார் ஜாரெட் குஷ்னர். பள்ளிக் காலங்களில் படிப்பில் கெட்டிக்காரராக விளங்கினாலும், இந்தப் பல்கலைக்கழகத்தில் சேர தனது தந்தையின் பண பலத்தையும் அதிகார பலத்தையும் பயன்படுத்தியுள்ளார். சிறுவயதிலிருந்தே வியாபார யுக்திகளை அறிந்து வைத்திருந்த ஜாரெட் ரியல் எஸ்டேட் தொழிலில் மிகவும் ஆர்வம் காட்டினார். இதை உறுதிப்படுத்தும் வகையில்தான் படித்துக்கொண்டிருக்கும் போதே ரியல் எஸ்டேட் தொழிலிலும் ஈடுபட்டு வந்தார்.